Diari Oficial de la Generalitat Valenciana


Sumari del DOGV 4207, del 11-03-2002 (2002/2388)

DECRET 40/2002, de 5 de març, del Govern Valencià, de mesures de suport als estudiants universitaris a la Comunitat Valenciana.
-------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/2002/03/05/40**

### Versions

 15/12/2016 - Actualitat  20/06/2006 - 14/12/2016  Text inicial: 11/03/2002 - 19/06/2006 

### Dades del document

Número de DOGV
:   4207

Data del DOGV
:   11-03-2002

Secció del DOGV
:   I. DISPOSICIONS GENERALS

Número del document
:   2002/2388


Data del document
:   05-03-2002

Organisme emissor
:   Conselleria de Cultura i Educació

Tipus de document
:   Decret

Anàlisi jurídica

 Descriptors 

:   * suport econòmic
    * assignació per estudis
    * universitat
    * legislació
    * alumne
    * estudiant

![](assets/imgs/icones/ico_informacio.svg)

Els textos consolidats de les normes són de caràcter informatiu i no tenen valor jurídic.

TEXT CONSOLIDAT

 

**Última revisió 15.12.2016**

 

**DECRET 40/2002, de 5 de març, del Govern Valencià, de mesures de suport als estudiants universitaris a la Comunitat Valenciana.**

 

**[(DOGV núm. 4207 de 11.03.2002)](http://www.docv.gva.es/datos/2002/03/11/pdf/2002_2388.pdf) Ref. 1010/2002**

 

El Decret 18/1996, de 5 de febrer, del Govern Valencià, de mesures de suport als estudiants universitaris a la Comunitat Valenciana, va ampliar l'oferta de l'administració de l'Estat de beques i ajudes a l'estudi.

El Govern Valencià, conscient de la necessitat d'invertir en la formació de capital humà, pretén continuar en esta línia d'ampliar l'abast de les beques i ajudes perquè arriben a una majoria d'estudiants universitaris de la Comunitat Valenciana, i així evitar en la mesura que es puga, la desigualtat per raons de caràcter geogràfic o económic i amb aixó afavorir la igualtat d'oportunitats entre tots ells.

Així mateix, s'ha tractat d'adequar la tradicional convocatória de beques per a la realització d'estudis universitaris, en la que l'ajuda consistia en el pagament dels preus públics, a la Llei 12/1997, de 23 de desembre, de Taxes de la Generalitat Valenciana, per la qual es deriven al camp de les taxes aquells preus públics que constituïxen prestacions patrimonials de caràcter públic.

Per tot aixó, a proposta del conseller de Cultura i Educació i després de la deliberació del Govern Valencià, en la reunió del dia 5 de març de 2002,

 

DECRETE

 

**Article 1**

La Generalitat Valenciana facilitarà l'accés als estudis superiors per mitjà d'una política específica de beques i ajudes, que tindrà caràcter complementari a les que preste l'administració de l'Estat.

 

**Article 2** ****[1]****

Amb aquest fi, a més de l'exempció del pagament de la tarifa de les taxes per serveis acadèmics universitaris, regulada en el capítol VII de la Llei 12/1997, de 23 de desembre, de taxes de la Generalitat, per serveis acadèmics per a la realització d'estudis universitaris, podran establir-se els següents tipus d'ajudes:

- Premis al rendiment acadèmic.

- Ajudes complementàries a les beques del programa Sócrates-Erasmus per al foment de la mobilitat dels estudiants universitaris de la Comunitat Valenciana.

- Ajudes al transport universitari.

- Ajudes de matrícula en universitats privades.

- Qualsevol altra ajuda a l'estudi que poguera establir-se.

 

**Article 3** ****[2]****

Per a tenir dret a les beques o ajudes serà requisit necessari acreditar la residència administrativa del beneficiari en qualsevol municipi de la Comunitat Valenciana i cursar estudis conduents a l'obtenció de títols oficials en universitats o centres adscrits a universitats públiques, competència de la Generalitat.

L'import de l'ajuda de matricula per a alumnes d'universitats privades no excedirà l'import per activitat docent de la taxa o preu públic per servicis acadèmics que s'establisca per a la mateixa titulació o pla d'estudis en les universitats públiques de la Comunitat Valenciana.

En tot cas, caldrà reunir els requisits acadèmics i/o económics que s'establisquen en les convocatóries anuals.

 

**Article 4**

El finançament de les ajudes es farà a càrrec dels crèdits de la Conselleria de Cultura i Educació que a l'efecte s'aproven en la Llei de Pressupostos de la Generalitat Valenciana per a cada any.

 

**Article 5**

Les ajudes previstes en esta norma seran incompatibles amb qualssevol altres, públiques o privades, que tinguen la mateixa finalitat.

 

**Article 6**

Les convocatóries de beques i d'ajudes hauran de subjectar-se al que disposa el Decret 108/1992, de 6 de juliol, del Govern Valencià, pel qual es regula la concessió de beques, i al que disposa el present decret.

 

DISPOSICIÓ DEROGATÒRIA

 

Queda derogat el Decret 18/1996, de 5 de febrer, del Govern Valencià, de mesures de suport als estudiants universitaris a la Comunitat Valenciana.

 

DISPOSICIONS FINALS

 

**Primera**

S'autoritza el conseller de Cultura i Educació per al desenrotllament, interpretació i aplicació d'este decret.

 

**Segona**

El present decret entrarà en vigor el mateix dia de la seua publicació en el Diari Oficial de la Generalitat Valenciana.

 

València, 5 de març de 2002

 

El President de la Generalitat Valenciana,

EDUARDO ZAPLANA HERNÁNDEZ-SORO

 

El Conseller de Cultura i Educació,

MANUEL TARANCÓN FANDOS

 

 

---

****[1]****Redacció que en fa el **[Decret 180/2016, de 2 de desembre, del Consell](http://www.dogv.gva.es/va/disposicio?sig=009329/2016&url_lista=%26CHK_TEXTO_LIBRE%3D1%26tipo_search%3Dlegislacion%26num_tipo%3D9%26signatura%3D009329/2016)**, pel qual es modifica el Decret 40/2002, de 5 de març, del Govern Valencià, de mesures de suport als estudiants universitaris a la Comunitat Valenciana (DOGV núm. 7936 de 14.12.2016) Ref. Base de dades 009329/2016.

****[2]****Redacció que en fa el **[Decret 88/2006, de 16 de juny, del Consell](http://www.docv.gva.es/index.php?id=26&sig=3395/2006&url_lista=%26CHK_TEXTO_LIBRE%3D1%26tipo_search%3Dlegislacion%26num_tipo%3D6%26TD%3DDecret%26SOLO_NUMERO_DISPOSICION%3D88%26ANYO_DISPOSICION%3D2006)**, pel qual es modifica el Decret 40/2002, de 5 de març, de mesures de suport als estudiants universitaris a la Comunitat Valenciana (DOGV núm. 5284 de 20.06.2006) Ref. Base de dades 3395/2006.


Còpia Permalink ELI